***OSNOVNA ŠKOLA SVETVINČENAT***

Svetvinčenat 98

52342 Svetvinčenat

**OBRAZLOŽENJE FINANCIJSKOG PLANA ZA 2024. GODINU**

**S PROJEKCIJAMA ZA 2025. I 2026. GODINU**

**1. Izmjene i dopune**

**SAŽETAK DJELOKRUGA RADA PRORAČUNSKOG KORISNIKA**

Osnovna škola Svetvinčenat je javna ustanova koja obavlja djelatnost osnovnog obrazovanja. Djeluje na području Općine Svetvinčenat, te obuhvaća sljedeća mjesta: Svetvinčenat, Štokovci, Bijažići, Pekici, Bibići, Kersani, Bokordići, Pajkovići, Pusti, Peresiji, Bričanci, Foli, Ferlini, Brhanići, Krase, Smoljanci, Salambati, Rapanji, Vidulini, Šikuti i Krančići. Prometna povezanost je dobra. Osnivač Škole je Istarska županija. Škola pruža osnovnoškolsko obrazovanje učenicima od 1. do 8. razreda. Odgojno-obrazovni rad organiziran je u petodnevnom radnom tjednu. Nastava je organizirana u dvije smjene. Nastava se izvodi prema Nacionalnom okvirnom kurikulumu Ministarstva znanosti i obrazovanja, Godišnjem planu i programu rada škole te Školskom kurikulumu. Djelatnost osnovnoškolskog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi, Zakona o ustanovama i Statuta škole.

**OBRAZLOŽENJE PROGRAMA (AKTIVNOSTI I PROJEKATA)**

1. **PROGRAM – 2101 - Redovna djelatnost osnovnih škola – minimalni standard**

**NAZIV AKTIVNOSTI: A210101 - Materijalni rashodi OŠ po kriterijima**

*Opis aktivnosti:*

Mjesečne dotacije za podmirenje troškova redovne djelatnosti. Redovna djelatnost škole financira se iz sredstava decentralizacije iz kojih se podmiruju materijalni i financijski rashodi škole. Izračun mjesečne dotacije proizlazi iz obračuna: 5,04€ po učeniku, 39,82€ po razrednom odjelu, 265,45€ za matičnu školsku zgradu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužni za realizaciju nastavnog plana i programa.

*Opći ciljevi:*

Podmirivanje materijalni rashoda i tekućih izdataka u navedenom periodu.

*Posebni ciljevi:*

Kvalitetno odvijanje nastave i sigurnost učenika i djelatnika škole.

*Ostvareni ciljevi aktivnosti i pokazatelji uspješnosti realizacije tih ciljeva:*

Podmiruju se troškovi za službena putovanja, stručno usavršavanje, uredski materijal, energiju, materijal za tekuće održavanje, usluge telefona, pošte i prijevoza, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja. Osigurava se pravovremeno obavljanje godišnjih i periodičnih ispitivanja prema posebnim propisima čime se pridonosi sigurnosti učenika i ostalih djelatnika u školi.

**NAZIV AKTIVNOSTI: A210102- Materijalni rashodi OŠ po stvarnom trošku**

*Opis aktivnosti:*

Decentralizirana sredstva za osnovne škole- ugovoreni prijevoz učenika i zdravstveni pregledi. Prijevoz učenika plaća se sukladno čl. Zakonu o odgoju i obrazovanju u osnovnoj i srednjoj školi. Svi zaposlenici škole imaju pravo na sistematski pregled u vrijednosti od 159,27€ po Temeljnom kolektivnom ugovoru za službenike i namještenike u javnim službama.

*Opći ciljevi:*

Podmirivanje materijalni rashoda i tekućih izdataka u navedenom periodu.

*Posebni ciljevi:*

Kvalitetno odvijanje nastave i sigurnost učenika i djelatnika škole.

**NAZIV AKTIVNOSTI: A210103- Materijalni rashodi OŠ po stvarnom trošku - drugi izvori**

*Opis aktivnosti:*

Izvori financiranja planiranih sredstava je prihod od najma školskih prostorija. Osiguranje funkcionalnosti odgojno-obrazovne ustanove. Omogućiti nesmetano odvijanje odgojno-obrazovnog procesa. Učenicima i zaposlenicima nastoje se omogućiti dobri uvjeti kako bi što bolje obavljali svoje obveze.

*Pokazatelji uspješnosti:*

Izvješća o prihodima te odluke o utrošku tih sredstava za redovno poslovanje i pokriće cijene energenata.

**NAZIV AKTIVNOSTI: A210104 - Plaće i rashodi za zaposlene OŠ**

*Opis aktivnosti:*

Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene. Rashodi se odnose na troškove plaće, prijevoza i materijalnih prava zaposlenika.

*Posebni ciljevi:*

Kvalitetno odvijanje nastave i sigurnost učenika i djelatnika škole.

*Ostvareni ciljevi aktivnosti i pokazatelji uspješnosti realizacije tih ciljeva:*

Prema Godišnjeg planu i programu rada škole te Nastavnih planova i programa za pojedina područja.

**2. PROGRAM 2102- Redovna djelatnost OŠ - iznad standarda**

**NAZIV AKTIVNOSTI: A210201 - Materijalni rashodi OŠ po stvarnom trošku iznad standarda**

*Opis aktivnosti:*

Rashodi za energente prikazuju se do iznosa prosječne godišnje potrošnje, a na bazi izračuna za prethodnu godinu. Škola ima pokriveno osiguranje imovine, odgovornosti i nezgoda u navedenom razdoblju.

*Posebni ciljevi:*

Kvalitetno odvijanje nastave i sigurnost učenika i djelatnika škole

*Ostvareni ciljevi aktivnosti i pokazatelji uspješnosti realizacije tih ciljeva:*

Napominjemo da, nastojimo racionalno koristiti energiju.

**3. PROGRAM 2301- Program obrazovanja iznad standarda**

**NAZIV AKTIVNOSTI: A230106 - Školska kuhinja**

*Opis aktivnosti:*

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole. Financiranje se zasniva na sredstvima Državnog proračuna, odnosno Državne riznice. Cilj provođenja je da se djeca što zdravije hrane. Mjesečni i tjedni jelovnik objavljuje se na web stranici škole. U 8 razrednih odjela matične zgrade organizirana je besplatna prehrana učenika.

*Ostvareni ciljevi aktivnosti i pokazatelji uspješnosti realizacije tih ciljeva:*

Učenicima je pružena besplatna mogućnost ostvarivanja prava topli obrok za vrijeme boravka u školi.

**NAZIV AKTIVNOSTI: A230107 - Produženi boravak**

*Opis aktivnosti:*

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave.

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla. Financiranje plaća za učiteljicu koja je zaposlene u produženom boravku provodi se od strane Općine Svetvinčenat u okviru 50%, te strane Istarske županije u okviru 50% za posebne namjene. Mjesečna cijena za roditelje je 53,00€ mjesečno i 2,65€ po obroku (2 obroka dnevno).

*Posebni ciljevi:*

Ciljevi realizacije sadržaja u produženom boravku u skladu su s općim ciljevima osnovnog obrazovanja, a to je obogaćenje i otkrivanje dječjeg potencijala i jedinstvene osobnosti, omogućavanje razvitka djeteta kao socijalnog bića kroz život i suradnji s ostalima te pripremanje djeteta za daljnje obrazovanje i cjeloživotno učenje.

*Ostvareni ciljevi aktivnosti i pokazatelji uspješnosti realizacije tih ciljeva:*

Pokazatelji uspješnosti su zadovoljni učenici, roditelji i učitelji zbog kvalitetnog, svrsishodnog, kreativnog i ugodno provedenog vremena u školi, kroz nebrojne mogućnosti ispunjavanja dječjih kreativnih potencijala.

**NAZIV AKTIVNOSTI: A230109 - Mala glagoljaška akademija**

*Opis aktivnosti:*

Promicanje važnosti njegovanja kulture i tradicije našega kraja.

Izvor financiranja je Općina Svetvinčenat.

*Opći ciljevi:*

Mala glagoljaška akademija - ljetna škola u Roču u kojoj učenici 4. razreda iz svih krajeva Hrvatske, podijeljeni u skupine od 35-40 učenika, rade u sedmodnevnim radionicama književnog, likovnog i novinarskog sadržaja. Sudionici se kreativno koriste glagoljicom kao izravnim medijem, likovnim predloškom, te obilaze autentična mjesta vezana za glogoljsku kulturu središnje Istre i Aleju glagoljaša. Za sudionike se organiziraju izleti i kulturno-zabavni programi.

**NAZIV AKTIVNOSTI: A230110 - Novigradsko proljeće**

*Opis aktivnosti:*

Manifestacija za djecu i mladež, škola dječjeg stvaralaštva, radionice na zadanu temu. Tijekom sedmodnevnog kreativnog rada, sudionici razrađuju izražajna sredstva karakteristična za pojedina jezično-umjetnička područja: riječ, zvuk, slika i pokret.

Izvor financiranja je Općina Svetvinčenat.

*Opći ciljevi:*

Prepoznati i omogućiti djeci da izraze svoje talente iz jezičnog i drugih umjetničkih područja.

*Posebni ciljevi:*

Usmjeravanje i poticaj talentirane djece da za svoju životnu profesiju odaberu ono u čemu su najkreativniji i najbolji.

**NAZIV AKTIVNOSTI: A230115: Ostali programi i projekti**

*Opis aktivnosti:*

Provođenje programa planiranih godišnjim planom i programom rada škole i projekata na koje se škola prijavljuje tijekom godine, ovisno o objavljenim natječajima.

*Opći ciljevi:*

Učenicima omogućiti sudjelovanje u tematskim projektima i aktivnostima.

*Posebni ciljevi:*

Poticati učenike na sudjelovanje u društveno angažiranim aktivnostima i osvijestiti potrebu aktivnog odnosa prema životnom okruženju.

**NAZIV AKTIVNOSTI: A230116- Udžbenici MZO**

*Opis aktivnosti:*

Sukladno zakonu o udžbenicima i drugim obrazovnim materijalima za OŠ sredstva za nabavku udžbenika za učenike OŠ osiguravaju se u Državnom proračunu.

Udžbenici nabavljeni sredstvima Državnog proračuna vlasništvo su škole, a postupanje je regulirano Naputkom o načinu uporabe, vraćanja i obnavljanja udžbenika i drugih obrazovnih materijala.

Planirana su sredstva za udžbenike i radne udžbenike obveznih i izbornih predmeta.

*Posebni ciljevi:*

Cilj je učiniti uvjete školovanja jednakim za svu djecu i poboljšati standard obrazovnog sustava te omogućiti učenicima kvalitetan rad sa pruženim nastavnim materijalima.

*Pokazatelji uspješnosti:*

Omogućiti učenicima kvalitetan rad sa pruženim nastavnim materijalima.

**NAZIV AKTIVNOSTI: A230119 – Nagrade za učenike**

*Opis aktivnosti:*

Nagrađivanje učenika za postignute rezultate na sportskim natjecanjima, te školski uspjeh u tekućoj školskoj godini i na kraju osnovne škole.

Izvor financiranja je Općina Svetvinčenat.

**NAZIV AKTIVNOSTI: A230184 – Zavičajna nastava**

*Opis aktivnosti:*

Ideja o Zavičajnoj nastavi na području Istarske Županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Konkretni ciljevi su senzibilizacija učenika za očuvanje i njegovanje tradicije, vezane za rodni kraj.

Voljeti svoj kraj uči se od malih nogu, što je i polazišna točka samog projekta.

*Opći ciljevi:*

Projektom se žele sakupiti svi oni radovi, pjesme, aktivnosti, saznanja, istraživanja koje vrtići i škole provode marljivo, tiho i samozatajno tijekom godina. Želo ih se smjestiti na jedno mjesto kako bi vidjeli koliko zapravo radimo na očuvanju našeg identiteta, našeg postojanja u našim vrtićima, školama i društvu.

*Posebni ciljevi:*

Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu. Razvijaju ljubav prema istarskoj narodnoj riječi, glazbi, upoznaju se sa starim istarskim instrumentima i savladavaju osnove sviranja i plesanja istarskih plesova.

**NAZIV AKTIVNOSTI: A230199 – Školska shema**

*Opis aktivnosti:*

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece i ove se školske godine 2023./2024. provoditi ćemo aktivnost Školske sheme – besplatnih obroka voća, povrća i mlijeka za školsku djecu. Svaka škola koja želi sudjelovati u Školskoj shemi odabrat će lokalnog dobavljača koji će isporučivati voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno). Voće i povrće isporučivat će se i raspodjeljivati najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

1. **PROGRAM 2302 – Program obrazovanja iznad standarda**

**NAZIV AKTIVNOSTI: A230202 – Građanski odgoj**

*Opis aktivnosti:*

Namjenska sredstva koja financira Istarska županija**.** Planirana sredstva odnose se na prekovremeni rad dviju učiteljica. Poučavanje učenika za ulogu aktivnog građanina te razvoj građanskih kompetencija

**NAZIV AKTIVNOSTI: A230203 - Medni dani**

*Opis aktivnosti:*

Provodi na čitavom teritoriju RH u prvim razredima osnovnih škola na dan 9. prosinca – dan Sv. Ambrozija – zaštitnik pčela i pčelara.

Svrha Programa školskog mednog dana je educiranje djece i njihovih roditelja o važnosti konzumiranja meda u prehranu, a slijedom čega se osigurava stvaranje boljih uvjeta za pozicioniranje meda hrvatskih pčelinjaka na tržištu.

Potreba za Programom proizlazi iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani.

Upoznavanje djece prvog razreda sa medom kao zdravom namirnicom te usmjeravanje djece na promicanje zdravlja i zdravih životnih navika. Sredstva se financiraju iz sredstava ministarstva poljoprivrede.

**NAZIV AKTIVNOSTI: A230208 – Prehrana za učenike u OŠ**

*Opis aktivnosti:*

Planirani su rashodi po realnoj procijeni ostvarenja istih koji služe za

financiranje prehrane učenika koji koriste prehranu odnosno školsku marendu u školi u

skladu s propisanim normativima koje donosi ministarstvo nadležno za zdravstvo. Tjedni

jelovnik objavljuje se na školskoj oglasnoj ploči škole. Prehrana se izvodi u blagovaonici

škole. Prehranu u iznosu od 1,33 EUR dnevno po učeniku koji koristi školsku marendu financira MZO prema Odluci Vlade RH(od 30.12.2022.) počevši od drugog polugodišta

školske godine 2022/2023.

*Opći ciljevi:*

Cilj provođenja je izjednačavanje mogućnosti prehrane svih učenika osnovnih škola, budući da djeca većinu vremena provode u školama.

**NAZIV AKTIVNOSTI : A230209- Menstrualne higijenske potrepštine**

*Opis aktivnosti:*

Sredstva su namijenjena radi opskrbe školskih ustanova za nabavu menstrualnih higijenskih potrepština radi opskrbljivanja cjelokupne kategorije stanovništva odnosno sve djevojčice u osnovnim i srednjim školama bez dodatnih kriterija. Sredstva financira Ministarstvo rada, mirovinskog sustava, obitelji i socijalne politike

1. **PROGRAM 2401- Investicijsko održavanje OŠ- minimalni standard**

*Opis aktivnosti:*

Investicijsko i tekuće održavanje, hitne intervencije.

*Opći ciljevi:*

Održavanje radne sposobnosti opreme na potrebnoj razini, uvođenje poboljšanja i usavršavanje, sanacija i produljenje vijeka trajanja, postizanje bolje kvalitete.

*Posebni ciljevi:*

Zadovoljenje zakonskih uvjeta, održavanje pedagoškog standarda. Provođenje školskog kurikuluma u sklopu reforme školstva. Zaštita na radu.

*Ostvareni ciljevi aktivnosti i pokazatelji uspješnosti realizacije tih ciljeva:*

Realizacija aktivnosti prema potrebi. Redovno odvijanje djelatnosti škole. Lakiranje parketa.

1. **PROGRAM 2403-**  **Kapitalna ulaganja u OŠ**

***Projektna dokumentacija***

*Opis aktivnosti:*

Izrada dokumentacije za adaptaciju sanitarnih čvorova i ugradnju plinske instalacije s vanjskim spremnikom za potrebe kuhinje.

*Opći ciljevi:*

Očuvanje strukture školske zgrade. Energetska učinkovitost.

*Posebni ciljevi:*

Poboljšanje radnih uvjeta. Sigurnost.

*Ostvareni ciljevi aktivnosti i pokazatelji uspješnosti realizacije tih ciljeva:*

Realizacija u skladu s planom.

***Ulaganja***

*Opis aktivnosti*: Adaptacija sanitarnih čvorova.

*Opći ciljevi:* Očuvanje strukture školske zgrade.

*Posebni ciljevi*: Poboljšanje radnih uvjeta.

*Ostvareni ciljevi aktivnosti i pokazatelji uspješnosti realizacije tih ciljeva:*

Realizacija u skladu s planom.

1. **PROGRAM 2405 - Opremanje u osnovnim školama**

**NAZIV AKTIVNOSTI: K240501 – Školski namještaj i oprema**

*Opis aktivnosti:*

Opremanje učionica, kabineta i blagovaonice za unapređenje uvjeta rada i odgojno- obrazovnog procesa. Sredstvima Općine Kršan i donacijama nastoji se unaprijediti rad škole sudjelovanje, u suvremenim potencijalima, poticanjem uvođenje i primjena novih metoda i oblika nastavnog i školskog rada.

*Posebni ciljevi:*

Cilj je nabaviti opremu koja je neophodna za održavanje nastavnog plana i programa.

**NAZIV AKTIVNOSTI: K240502 - Opremanje knjižnica**

*Opis aktivnosti:*

Za opremanje školskih knjižnica OŠ obveznom lektirom i stručnom literaturom odobravaju se sredstva koja su planirana u Državnom proračunu RH.

Kriteriji za raspodjelu sredstava je broj učenika u OŠ koje se financiraju iz Državnog proračuna.

*Posebni ciljevi:*

Cilj je nabaviti literarne naslove neophodne za realizaciju nastavnog plana i programa.

1. **PROGRAM T921101 – Mozaik 6**

*Opis aktivnosti:*

Pomoć učenicima s teškoćama u savladavanju gradiva, u motivaciji i pomoći u međuljudskim odnosima, uključivanje u izradu praktičnih radova, praćenje napretka učenika i suradnja sa školom i roditeljima.

Izvještaj o zapažanjima

KLASA:

URBROJ:

Svetvinčenat, 27.05.2024.

Ravnateljica:

Silvija Jeromela Obrovac, prof.